Document ID: 31985R3541

*****
ΚΑΝΟΝΙΣΜΟΣ (ΕΟΚ) αριθ. 3541/85 ΤΟΥ ΣΥΜΒΟΥΛΙΟΥ
της 12ης Δεκεμβρίου 1985
για την κατάταξη εμπορευμάτων στη διάκριση 27.03 Α του κοινού δασμολογίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,
την πρόταση της Επιτροπής,
Εκτιμώντας:
ότι, για να εξασφαλιστεί η ομοιόμορφη εφαρμογή της ονοματολογίας του κοινού δασμολογίου, πρέπει να θεσπιστούν διατάξεις για τη δασμολογική κατάταξη μειγμάτων τύρφης, (περιεκτικότητας τουλάχιστον 75 % κατά βάρος σε τύρφη) καθώς και άλλων ουσιών όπως άσβεστος, άμμος, χώμα από αποσυντεθειμένα φύλλα, ασβεστούχος άργιλος, κοπριά και άλλα λιπάσματα εμπλουτισμού σε πολύ μικρές ποσότητες, συνολικής περιεκτικότητας σε κάλιο (εκφραζόμενο σε Κ2Ο), άζωτο, φώσφορο (εκφραζόμενο σε Ρ2Ο5), όχι ανώτερης από 3 % κατά βάρος·
ότι η κλάση 27.03 του κοινού δασμολογίου αναφέρεται στην τύρφη, στην οποία συμπεριλαμβάνεται και η τύρφη για την επίστρωση σταύλων, και τα συσσωματωμένα είδη από τύρφη· ότι η κλάση 31.05 αναφέρεται ιδίως στα λιπάσματα εκτός από τα περιλαμβανόμενα στις κλάσεις 31.01 έως 31.04·
ότι τα εν λόγω προϊόντα, εξαιτίας των χαρακτηριστικών τους, δεν μπορούν να θεωρηθούν σαν εμπορεύματα της κλάσης 31.05·
ότι τα εν λόγω προϊόντα παρουσιάζουν τον ουσιώδη χαρακτήρα της τύρφης της κλάσης 27.03· ότι στο εσωτερικό της κλάσης αυτής πρέπει να επιλεγεί η διάκριση 27.03 Α·
ότι επειδή δεν υπάρχει σύμφωνη γνώμη της Επιτροπής Ονοματολογίας του Κοινού Δασμολογίου, η Επιτροπή δεν είναι σε θέση να θεσπίσει τις διατάξεις που προέβλεπε επί του θέματος, σύμφωνα με τη διαδικασία του άρθρου 3 του κανονισμού (ΕΟΚ) αριθ. 97/69,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μείγματα τύρφης, (περιεκτικότητας τουλάχιστον 75 % κατά βάρος σε τύρφη) και άλλων ουσιών όπως άσβεστος, άμμος, χώμα από αποσυντεθειμένα φύλλα, ασβεστούχος άργιλος, κοπριά και άλλα λιπάσματα εμπλουτισμού (σε μικρές ποσότητες) συνολικής περιεκτικότητας σε κάλιο (εκφραζόμενο σε Κ2Ο), άζωτο, φώσφορο (εκφραζόμενο σε Ρ2Ο5) όχι ανώτερης από 3 % κατά βάρος, κατατάσσονται στην ακόλουθη διάκριση του κοινού δασμολογίου:
27.03 Τύρφη (στην οποία συμπεριλαμβάνεται και η τύρφη για επίστρωση των σταύλων) και συσσωματωμένα είδη από τύρφη:
Α. Τύρφη.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 1985.

Labels: 3
14